સુરતના પલસાણાના વરેલી ગામે શંકાસ્પદ લઠ્ઠાકાંડ બાદ મોતનો આંકડો સતત વધી રહ્યો છે.ત્યારે હવે મોડા મોડા જિલ્લાનો આરોગ્ય વિભાગ કાર્યરત થયો છે. બારડોલીન પલસાણા નજીક વરેલી ગામે દેશી દારૂ પીધા બાદ થયેલો મોતનો આંકડો વધીને 16 સુધી પહોંચી ગયો છે. ત્યારે છેક હવે નઠોર તંત્ર દ્વારકા કંટ્રોલરૂમ શરૂ કરવામાં આવ્યો છે. એમ્બ્યુલન્સ સેવા 108 ખડકી દેવામાં આવી છે. ઘટનામાં ગત રોજ .આજે વધુ બે વ્યક્તિની તબિયત લથડતા તેમને હોસ્પિટલ ખસેડાયા છે. હવે પોલીસ તંત્ર પણ હરકતમાં આવ્યુ છે. તેમજ કડોદરા પોલીસ મથકના પીઆઈને ફરજ પર મૂકવામાં આવ્યા છે. પોલીસ પણ મૃતકના પોસ્ટમોર્ટમ રિપોર્ટનો રાહ જોઈ રહી છે. જેના કારણે મૃત્યુનું કારણ જાણી શકાય. ગઈકાલે ગ્રામપંચાયત કચેરી ખાતે હલ્લાબોલ કરી પોલીસની કામગીરી સામે લોકોએ રોષ વ્યક્ત કર્યો છે. તો બીજી બાજુ વિપક્ષ જિલ્લા કોંગ્રેસે 48 કલાકનું અલ્ટીમેટમ આપી જનતા રેડ કરવા અંગે મામલતદારને આવેદન આપ્યું હતું.